(प्रसंग नारदजी आ श्री रामचन्द्रजीक बीच संवाद - नारदजी द्वारा पूछल गेल प्रश्न जे हुनका प्रभुक माया सँ विवाहक इच्छा जगलाक बाद प्रभु आखिर विवाह मे बाधा उत्पन्न कियैक कयलनि, तेकर जवाब प्रभुजी देलखिन आ आब नारदजीक हृदय मे प्रभुक कहल शब्द प्रति जागि रहल स्नेहक भावना केर निरन्तरता)
१. नारदजी सोचि रहल छथि - मनुष्य भ्रम केँ त्यागिकय एहेन प्रभु केँ नहि भजैत अछि ओ ज्ञानक कंगाल, दुर्बुद्धि आ अभागल अछि। आब नारद मुनि आदर सहित बजलाह - "हे विज्ञान-विशारद श्री रामजी! सुनू! हे रघुवीर! हे भव-भय (जन्म-मरण के भय) केर नाश करयवला हमर नाथ! आब कृपा कय संत लोकनिक लक्षण कहू!
 ३.
 छंद :
कहि सक न सारद सेष नारद सुनत पद पंकज गहे।
 सिरु नाइ बारहिं बार चरनन्हि ब्रह्मपुर नारद गए।
 'शेष आर शारदा सेहो नहि कहि सकैत छथि' से सुनिते नारदजी श्री रामजीक चरणकमल पकड़ि लेलनि। दीनबंधु कृपालु प्रभु एहि तरहें अपनहि श्रीमुख सँ अपन भक्त सभक गुण कहलनि। भगवान् केर चरण मे बेर-बेर सिर नमाकय नारदजी ब्रह्मलोक केँ चलि गेलाह।
 ४. तुलसीदासजी कहैत छथि जे ओ पुरुष धन्य अछि जे सबटा आशा छोड़िकय केवल श्री हरि केर रंग मे रंगा गेल अछि। जे लोक रावणक शत्रु श्री रामजीक पवित्र यश गाओत आ सुनत, ओ वैराग्य, जप आर योग कयने बिना श्री रामजीक दृढ़ भक्ति पाओत। युवती स्त्रीक शरीर दीपकक लौ केर समान अछि, हे मन! तूँ ओकर फतिंगा नहि बन। काम आर मद केँ छोड़िकय श्री रामचन्द्रजीक भजन कर आर सदा सत्संग कर।
 मासपारायण, बाइसम विश्राम इति श्रीमद्रामचरितमानसे सकलकलिकलुषविध्वंसने तृतीयः सोपानः समाप्तः।
 कलियुग केर संपूर्ण पाप सभक विध्वंस करयवला श्री रामचरितमानस केर ई तेसर सोपान समाप्त भेल।
 (अरण्यकाण्ड समाप्त)